**Privind aprobarea Programului naţional**

**privind sănătatea mintală pentru anii 2017 - 2021**

**------------------------------------------------------------------------------**

În temeiul prevederilor art. 2 lit. h) şi art. 20, 21 şi 24 ale Legii ocrotirii sănătăţii nr. 411-XIII din 28 martie 1995 (Monitorul Oficial al Republicii Moldova, 1995, nr.34, art.373), cu modificările şi completările ulterioare, Guvernul HOTĂRĂŞTE:

1. Se aprobă:

Programul naţional privind sănătatea mintală pentru anii 2017 - 2021, conform anexei nr.1;

Planul de acţiuni privind realizarea Programului naţional privind sănătatea mintală pentru anii 2017 - 2021, conform anexei nr. 2.

2. Se recomandă autorităţilor administraţiei publice locale să elaboreze  programe teritoriale privind sănătatea mintală pentru anii 2017 – 2021 şi să contribuie la realizarea lor.

3. Autorităţile şi instituţiile responsabile vor asigura realizarea coordonată a Programului naţional şi a Planului de acţiuni nominalizate, informînd anual Ministerul Sănătăţii, pînă la data de 5 a lunii ce urmează după anul gestionar, despre măsurile întreprinse.

4. Ministerul Sănătăţii va monitoriza îndeplinirea Programului naţional, prezentînd Guvernului anual, pînă la data de 20 a lunii ce urmează după anul gestionar, informaţia generalizată privind măsurile realizate.

5. Finanţarea Programului naţional privind sănătatea mintală pentru anii 2017 – 2021 se va efectua din contul şi în limita mijloacelor aprobate anual în bugetul public naţional, precum şi din alte surse, conform legislaţiei în vigoare.

Prim-ministru PAVEL FILIP

Contrasemnează:

Viceprim-ministru Gheorghe Brega

Ministrul sănătăţii Ruxanda Glavan

Ministrul muncii, protecției

sociale și familiei Stela Grigoraș

Ministrul finanţelor Octavian Armaşu

Vizează:

Secretar general al Guvernului Lilia PALII

Aprobată în şedinţa Guvernului

din

Coordonat:

Director general al Companiei

Naţionale de Asigurări în Medicină Dumitru Parfentiev